
Narva Linnavolikogu 08.04.2010 otsuse nr 40 

„Projekti «Lasteaia aadressil Mõisa 1A, Narva rekonstrueerimine» 

omafinantseerimise kinnitamine ja sildfinantseerimise lubamine“ 

muutmine

1. ASJAOLUD JA MENETLUSE KÄIK
Narva Linnavolikogu 08.04.2010 otsusega nr 40 oli kinnitatud projekti „Lasteaia aadressil Mõisa 1A, Narva rekonstrueerimine“ omafinantseering 2009. – 2010. aastal kokku 4 959 750 krooni (sh mitteabikõlbulik omafinantseering) ulatuses ja oli lubatud taotleda laenu võtmise luba oma- ja sildfinantseerimise katteks. Narva Linnavolikogu 25.11.2010 otsusega nr 161 muudeti Narva Linnavolikogu 08.04.2010 otsust nr 40, millega suurendati projekti omafinantseeringut kuni 823 838 euroni (12 890 257 kroonini).
Seoses sellega, et 2010 suvel algatatud ehitustööde avatud hange nurjus, otsustas Narva Linnavalitsus viia läbi uue hanke. Hankemenetluse raames tegid 10.03.2011 oma hinnapakkumise 3 firmat. Madalaima hinnaga pakkumine oli 2 614 500 eurot (40 908 030 krooni, koos käibemaksuga).
Seega on kujunenud olukord, kus hankelepingu sõlmimiseks ei jätku rahalisi vahendeid summas  347 380 eurot (5 435 316 kr) (koos käibemaksuga). Töömahtude vähendamine ei ole otstarbekas, kuna sel juhul jäävad projekti eesmärgid saavutamata. 
Projekti edukaks teostamiseks Linnavalitsus taotleb Linnavolikogult projekti omafinantseeringu suurendamist kuni 1 171 218 euroni (18 325 579,55 kroonini) ja vastavalt sellele näha sildfinantseerimise summat 2011. aastal kuni 1 714 765 eurot (26 830 250 krooni). Rahandusministeerium on kooskõlastanud 29.03.2011 kirjaga nr 4-1/4303 laenutaotluse kuni 347 380 eurot (5 435 316 krooni) omafinantseeringu täiendavaks katmiseks. Ülejäänud omafinantseeringu summale laenu võtmise luba taotleb linnavalitsus Rahandusministeeriumilt peale seda, kui on läbiviidud sisustuse ja inventari hange ja selgunud täpne maksumus.
Juhindudes ülaltoodust tuleb muuta Narva Linnavolikogu 08.04.2010 otsuses nr 40 kinnitatud oma- ja sildfinantseerimise summat.
2. ÕIGUSLIKUD ALUSED
Kuivõrd Narva Linnavolikogu 29.06.2000. a määrusega nr 36/16 kinnitatud „Narva linna põhimääruse“ p-i 4.4.14 kohaselt on volikogu oma pädevusse määranud linnale laenude ja teiste varaliste kohustuste võtmise, kuulub Narva Linnavolikogu 08.04.2010. a otsuse nr 40 „Projekti «Lasteaia aadressil Mõisa 1A, Narva rekonstrueerimine» omafinantseerimise kinnitamine ja sildfinantseerimise lubamine“ muutmine Narva Linnavolikogu võimkonda. Eelöeldu tuleneb konkludentselt ka «Kohaliku omavalitsuse korralduse seaduse» (KOKS) § 22 lg 1 p-st 1, mille järgi valla- või linnaeelarve vastuvõtmine ja muutmine kuulub volikogu ainupädevusse.

«Valla- ja linnaeelarveseaduse» (VLES) § 8 lg 1 p-st 3 tulenevalt võib kohaliku omavalitsuse üksus võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Projektis „Lasteaia aadressil Mõisa 1A, Narva rekonstrueerimine“ elluviimine vastab Narva Linnavolikogu 26.09.2007 määrusega nr 36 kinnitatud Narva linna arengukava 2008 – 2015 strateegilise eesmärgi 4.1 (linnas on loodud konkurentsivõimeline üldhariduskoolide, kooli-eelsete lasteasutuste ja huvikoolide süsteem), tegevussuuna 4.1.2 (viia vastavusse munitsipaalõppeasutuste materiaal-tehniline baas tänapäeva nõuetega) ülesandele 4.1.2.1 (koolide, lasteaedade ja huvikoolide remont).

VLES § 81 lg 4 kohustab omavalitsusüksust kooskõlastama valla ja linna ning nendest sõltuvate üksuste poolt võetavad laenud ja muud pikaajalised rahalised kohustused Rahandusministeeriumiga. Nõutud kooskõlastused kokku summale 2 795 625,25 eurot on saadud. Ülejäänud omafinantseeringu summale laenu võtmise luba taotleb linnavalitsus Rahandusministeeriumilt peale seda, kui on läbiviidud sisustuse ja inventari hange ja selgunud täpne maksumus.

3. OTSUS
Muuta Narva Linnavolikogu 08.04.2010 otsust nr 40 „Projekti «Lasteaia aadressil Mõisa 1A, Narva rekonstrueerimine» omafinantseerimise kinnitamine ja sildfinantseerimise lubamine“ järgmiselt:

3.1. Asendada punktis 3.1 sõnad „aastatel 2009–2012 kokku kuni 12 890 257 kroonini (823 838 eurot)“ sõnadega „aastatel 2009-2012 kokku kuni 1 171 218 euroni“.
3.2. Asendada punktis 3.2 sõnad „punktis 3.1 nimetatud omafinantseeringu katmiseks aastatel 2011-2013 järgmiselt: 2009. aastal kuni 228 000 krooni; 2010. aastal kuni 510 518 krooni; 2011. aastal kuni 12 114 239 krooni (774 241 eurot); 2012. aastal kuni 37 500 krooni (2 397 eurot).“ sõnadega: „2009. aastal kuni 14 571,86 eurot (228 000 krooni) ; 2010. aastal kuni 27 554,30 eurot (431 131,20 krooni); 2011. aastal kuni 564 545,92 eurot, 2012. aastal kuni 564 545,92 eurot“.
3.3. Asendada punktis 3.3 sõnad „sildfinantseeringu katmiseks 2011 aastal summas kuni 26 830 250 krooni (1 714 765 eurot)“ sõnadega „sildfinantseeringu katmiseks 2011 aastal summas kuni 857 382,50 eurot ja 2012 aastal summas kuni 857 382,50 eurot).“
4. RAKENDUSSÄTTED

4.1. Narva Linnavolikogu Kantseleil teha käesolev otsus asjaosalistele teatavaks.
4.2. Otsus jõustub seaduses sätestatud korras.

4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

